***UVJETI ZA DODJELU KREDITA PREKO SLATINSKE BANKE d.d.***

**Korisnici kredita:** fizičke osobe, državljani RH, vlasnici nekretnina (stana ili obiteljske kuće) oštećenih u potresu na području Grada Zagreba (vlasnik nekretnine mora imati prijavljeno prebivalište na adresi nekretnine za koju traži dodjelu kredita; vlasnik nekretnine, njegov bračni ili izvanbračni drug te druga osoba koja je po posebnim propisima izjednačena s bračnim drugom, u vlasništvu ne smiju imati drugu nekretninu na području Grada Zagreba; oštećenje nekretnine mora biti iznad 30% vrijednosti nekretnine; šteta mora biti prijavljena u Registar šteta)

**Namjena:** kupnja materijala i provedba građevinskih radova na nekretninama oštećenima u potresu

**Rok otplate:** od 36 do 120 mjeseci

**Valuta kredita:** HRK / valutna klauzula EUR

**Iznos kredita:** od 8.000,00 do 225.000,00 HRK / od 1.000,00 do 30.000,00 EUR

**Nominalna kamatna stopa:**

HRK – 5,46% promjenjiva vezana uz 12MJ NRS1 za HRK

EUR - 5,09% promjenjiva vezana uz 12MJ NRS1 za EUR

**Efektivna kamatna stopa:** HRK - 5,89% / EUR - 5,52%

**Naknada za obradu kredita:** bez naknade

**Instrumenti osiguranja:**

1. Za kredite do 110.000,00 kn, odnosno 15.000,00 EUR obvezni instrumenti osiguranja su: Izjava o zapljeni po pristanku dužnika; administrativna zabrana na mirovinska primanja (za umirovljenike); bjanko zadužnica
2. Za kredite od 110.001,00 kn, odnosno 15.001,00 EUR obvezni instrumenti osiguranja su: Izjava o zapljeni po pristanku dužnika; administrativna zabrana na mirovinska primanja (za umirovljenike); bjanko zadužnica; jedan kreditno sposoban jamac – platac s vlastitim instrumentima osiguranja ili 10% namjenskog beskamatnog oročenog depozita ili polica riziko – osiguranje života samo za slučaj smrti

**Ostali uvjeti:** Obvezan status klijenta (odnosi se samo na tražitelja kredita). Ako tražitelj kredita u trenutku traženja kredita nema status klijenta, kreditna sredstva mogu se odobriti uz uvjet da u roku od 3 mjeseca prenese plaću, mirovinu.